Independența, o provocare pentru tinerii români. Ce îi sperie cel mai mult pe cei aflați la început de drum. „Nu poți să trăiești așa”
Creșterea prețurilor, asigurarea traiului de zi cu zi, găsirea unui loc de muncă și cumpărarea unei locuințe sunt principalele îngrijorări ale tinerilor europeni, iar cei din țara noastră nu fac excepție. Patru din zece tineri care nu au împlinit încă 30 de ani au astfel de temeri, că nu vor reuși să facă față dificultăților financiare. Securitatea, în contextul războiului de la graniță, este și ea pe lista temerilor cu care se confruntă tinerii. Sunt date ale celui mai recent Eurobarometru al Comisiei Europene.